**32. Karusloomakasvanduste sulgemine, toetame MTÜ Loomus ja Nähtamatud Loomad vastavat algatust**

Oleme arvamusel, et karusloomakasvandused tuleb sulgeda, sest loomade tapmine karusnaha saamise eesmärgil ei ole aktsepteeritav. Ilmne on see, et karusloomafarmides peetavad loomad tunnevad välditavaid kannatusi ja valu ning sobivaid nõudeid loomadele tagada ei suudeta. Lisaks ei suuda farmid täita nõudeid ja rikuvad pidevalt loomade heaolu tagavaid seaduseid. Ka rakendatavad tapmisviisid on piinarikkad (elektrivooluga läbi suu ja päraku või läbi nina ja jalgade või CO ja CO2 gaasiga**–**CO2 tekitab loomades paanikani viiva lämbumistunde ja ärrituse tõttu torkiva tunde silmades ja ninas).

Vastavat ettepanekut on nii MTÜ Loomus kui Nähtamatud Loomad Riigikogule esitatud materjalis põhjalikult selgitanud ning käesoleva ettepaneku esitajad ühinevad nendega ega pea vajalikuks neid korrata.